EL Επίσημη Εφημερίδα της Ευρωπαϊκής Ένωσης C 402/20

Συνοπτικές πληροφορίες κοινοποιούμενες από τα κράτη μέλη σχετικά με τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 736/2008 της Επιτροπής περί της εφαρμογής των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στους τομείς της παραγωγής, της μεταποίησης και της εμπορίας αλιευτικών προϊόντων

2012/C 402/08

Αριθ. ενίσχυσης: SA.28105 (XF 6/09)

Κράτος μέλος: Βασίλειο της Ισπανίας

Περιφέρεια/Αρχή που χορηγεί την ενίσχυση: Αυτόνομη κοινότητα Καστίλης και Λεόν (NUTS 2 ES41).

Τίτλος του καθεστώτος ενίσχυσης/Επωνυμία της εταιρείας που λαμβάνει ενίσχυση ad hoc: Líneas de ayuda en materia de acuicultura y productos de la pesca dentro del ámbito de las subvenciones a la transformación y comercialización de los productos agrarios, silvícolas y de la alimentación en Castilla y León.

Νομική βάση: Orden por la que se convocan determinadas líneas de ayuda en materia de acuicultura y productos de la pesca dentro del ámbito de las subvenciones a la transformación y comercialización de los productos agrarios, silvícolas y de la alimentación en Castilla y León.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της ενίσχυσης ad hoc η οποία χορηγείται: Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων: 15 000 000 ευρώ.

Ανώτατη ένταση της ενίσχυσης:

Κατηγορία δικαιούχου Παραπομπή σε κανονιστικές διατάξεις Ανώτατη ένταση της ενίσχυσης Μικρομεσαίες επιχειρήσεις (ΜΜΕ) Άρθρα 29 παρ.2 εδάφιο α) και 35 παρ. 3 εδάφιο α) του κανονισμού (CE) 1198/2006 40 % Εταιρείες που δεν καλύπτονται στην προηγούμενη ενότητα με λιγότερους από 750 υπαλλήλους ή κύκλο εργασιών μικρότερο των 200 000 000 ευρώ Άρθρα 29 παρ.2 εδάφιο β) και 35 παρ. 3 εδάφιο β) του κανονισμού (CE) 1198/2006 20 %

Ημερομηνία έναρξης ισχύος:

1

Διάρκεια του καθεστώτος ενισχύσεων ή της χορήγησης μεμονωμένης ενίσχυσης (το αργότερο έως τις 30 Ιουνίου 2014): να αναφερθεί:

— εφόσον πρόκειται για καθεστώς ενισχύσεων: η ημερομηνία έως την οποία μπορεί να χορηγηθεί η ενίσχυση: 31 Δεκεμβρίου 2013.

— σε περίπτωση χορήγησης ενίσχυσης ad hoc: η προβλεπόμενη ημερομηνία καταβολής της τελευταίας πληρωτέας δόσης: Δεν πρόκειται για χορήγηση ενίσχυσης ad hoc.

Στόχος της ενίσχυσης: Υποστήριξη επιχειρηματικών επενδύσεων στους ακόλουθους τομείς:

Να αναφερθεί ποιο/ποια από τα άρθρα εφαρμόζεται/εφαρμόζονται (άρθρα 8 έως 24): Εφαρμοστέα άρθρα του κανονισμού (ΕΚ) 736/2008:

Σχετική δραστηριότητα: Καθεστώς ενισχύσεων για την υποστήριξη των επιχειρηματικών επενδύσεων τόσο στον τομέα της υδατοκαλλιέργειας, όσο και στους τομείς της μεταποίησης και εμπορίας προϊόντων αλιείας και υδατοκαλλιέργειας.

Όνομα και διεύθυνση της χορηγούσας αρχής:

Excma. Sra. Consejera de Agricultura y Ganadería de la Junta de Castilla y León, Doña Silvia Clemente Municio Calle Rigoberto Cortejoso, 14 47014 Valladolid ESPAÑA

Διεύθυνση στο Διαδίκτυο: http://www.jcyl.es/AyudaEstado20072013

Αιτιολογία: Αναφέρονται οι λόγοι για τους οποίους προτιμήθηκε καθεστώς κρατικής ενίσχυσης και όχι ενίσχυση στο πλαίσιο του Ευρωπαϊκού Ταμείου Αλιείας:

Η Καστίλη και η Λεόν αποτελούν περιφέρεια επιλέξιμη για ενισχύσεις σύμφωνα με το άρθρο 87 παράγραφος 3 εδάφιο γ) της συνθήκης ΕΚ, δεδομένου ότι, καίτοι στερούνται θαλασσίων ακτών, φιλοξενούν κατά παράδοση στο έδαφός τους εταιρείες που δραστηριοποιούνται τόσο στον τομέα της υδατοκαλλιέργειας, όσο και στους τομείς της μεταποίησης και της εμπορίας προϊόντων αλιείας και υδατοκαλλιέργειας.

Η σημασία των εν λόγω δραστηριοτήτων είναι τέτοια που η συγκεκριμένη περιφέρεια κατατάσσεται πρώτη στον τομέα της παραγωγής στον κλάδο της υδατοκαλλιέργειας εσωτερικών υδάτων, ενώ ο μεταποιητικός και εμπορικός κλάδος της είναι μεγαλύτερος σε κλίμακα από τους αντίστοιχους κλάδους σε ορισμένες παράκτιες περιφέρειες της Ισπανίας.

Οι συνθήκες αυτές είχαν ως αποτέλεσμα σε προηγούμενες περιόδους προγραμματισμού να διατεθεί στην περιφέρεια της Καστίλης και της Λεόν συγχρηματοδότηση από το ΧΜΠΑ (Χρηματοδοτικό Μέσο Προσανατολισμού της Αλιείας) για τη χορήγηση ενισχύσεων υπέρ της υδατοκαλλιέργειας, της μεταποίησης και της εμπορίας.

Ωστόσο, δεδομένου ότι έχουν περιορισθεί σοβαρά οι δυνατότητες για χρηματοδοτικές ενισχύσεις την περίοδο 2007-2013 μέσω του «Επιχειρησιακού Προγράμματος για τον Αλιευτικό Τομέα της Ισπανίας του Ευρωπαϊκού Ταμείου Αλιείας για την περίοδο 2007-2013», η συγκεκριμένη περιφέρεια αποφάσισε να διατεθούν συγκεντρωτικά οι λίαν περιορισμένοι πόροι αποκλειστικά για ένα μέτρο, και ειδικότερα το μέτρο 2.3, που προορίζεται για σκοπούς μεταποίησης και εμπορίας.

Κατά συνέπεια, η Consejería de Agricultura y Ganadería (Διεύθυνση Γεωργίας και Κτηνοτροφίας) θεωρεί σκόπιμο να θεσπισθεί σύστημα κρατικών ενισχύσεων που να επιτρέπει τη χορήγηση κρατικών ενισχύσεων με στόχο τη στήριξη των επενδύσεων στον τομέα της υδατοκαλλιέργειας και, μετά την εξάντληση των περιορισμένων πόρων του επιχειρησιακού προγράμματος, την παράλληλη στήριξη των επενδύσεων για σκοπούς μεταποίησης και εμπορίας.

Αριθ. ενίσχυσης: SA.35649 (12/XF)

Κράτος μέλος: Γαλλία

Αρχή που χορηγεί την ενίσχυση: Ministère de l'écologie, du développement durable et de l'énergie

Επωνυμία της εταιρείας που λαμβάνει ενίσχυση ad hoc: Aide versée au Comité régional des pêches maritimes et des élevages marins du Languedoc-Roussillon en vue de mettre en place des opérations de relâchés d'anguilles argentées pour l'unité de gestion de l'anguille Rhône-Méditerranée et un suivi scientifique du déroulement et des résultats de ces opérations.

Νομική βάση:

— Décret no 99-1060 du 16 décembre 1999 relatif aux subventions de l'Etat pour des projets d'investissement.

— Décret no 2000-675 du 17 juillet 2000 pris pour l'application de l'article 10 du décret no 99-1060 du 16 décembre 1999 relatif aux subventions de l'Etat pour des projets d'investissement.

— Plan Français de Gestion de l'Anguille (PGA) το οποίο εγκρίθηκε από την Ευρωπαϊκή Επιτροπή στις 15 Φεβρουαρίου 2010 κατ’ εφαρμογήν του κανονισμού (ΕΚ) αριθ. 1100/2007 του Συμβουλίου, της 18ης Σεπτεμβρίου 2007, για τη θέσπιση μέτρων για την ανασύσταση του αποθέματος ευρωπαϊκού χελιού.

Συνολικό ποσό της ενίσχυσης ad hoc η οποία χορηγείται: 264 000 ευρώ το 2012 και 66 000 ευρώ το 2013 ήτοι μέγιστο συνολικό ποσό ύψους 330 000 ευρώ

Ανώτατη ένταση της ενίσχυσης: 98 %

Ημερομηνία έναρξης ισχύος: 2012

Διάρκεια της μεμονωμένης ενίσχυσης (προβλεπόμενη ημερομηνία καταβολής της τελευταίας πληρωτέας δόσης): Η τελική προθεσμία για την υποβολή της αίτησης καταβολής του υπολοίπου της ενίσχυσης λήγει στις 31 Μαρτίου 2014.

Στόχος της ενίσχυσης: Εφαρμογή μέτρων απελευθέρωσης αργυρόχελων κατ’ εφαρμογήν των διατάξεων του κανονισμού (ΕΚ) αριθ. 1100/2007 και ιδίως του άρθρου 2 σημείο 8 πέμπτο εδάφιο.

Σκοπός του μέτρου αυτού είναι να βελτιωθούν οι γνώσεις για τη συμβολή των μέτρων απελευθέρωσης των αργυρόχελων στην επίτευξη του στόχου διαφυγής που προβλέπεται από τον κανονισμό (ΕΚ) αριθ. 1100/2007 του Συμβουλίου, της 18ης Σεπτεμβρίου 2007, για τη θέσπιση μέτρων για την ανασύσταση του αποθέματος ευρωπαϊκού χελιού, επιτρέποντας ιδίως την εμβάθυνση των γνώσεων σχετικά με τις μεταναστευτικές ροές τους.

Να αναφερθεί ποιο από τα άρθρα 8 έως 24 εφαρμόζεται: Άρθρο 18: Ενίσχυση για μέτρα με στόχο την προστασία και την ανάπτυξη της υδρόβιας πανίδας και χλωρίδας.

Άρθρο 21: Ενίσχυση για πιλοτικά έργα.

Σχετική δραστηριότητα: Αλιεία σε ύδατα, λιμνοθάλασσες και ποταμούς της Μεσογείου, με στόχο την ελευθέρωση αργυρόχελων.

Όνομα και διεύθυνση της χορηγούσας αρχής:

Ministère de l'écologie, du développement durable et de l'énergie Direction des pêches maritimes et de l'aquaculture Bureau de la pisciculture et de la pêche continentale 3 place de Fontenoy 75007 Paris FRANCE

Διεύθυνση διαδικτύου όπου παρατίθεται το πλήρες κείμενο του καθεστώτος ενίσχυσης ή των κριτηρίων και των όρων χορήγησης ενίσχυσης ad hoc που δεν εντάσσεται σε καθεστώς ενίσχυσης: http://agriculture.gouv.fr/europe-et-international

Αιτιολογία: Η προβλεπόμενη ενίσχυση θα επιτρέψει τη χρηματοδότηση της προγραμματιζόμενης δράσης, δίχως τη χρησιμοποίηση πόρων από το Ευρωπαϊκό Ταμείο Αλιείας (ΕΤΑ).

Πράγματι, η προσφυγή στο μέτρο 3.2 του ΕΤΑ [βλ.: άρθρο 38 του κανονισμού (ΕΚ) αριθ. 1198/2006 για το Ευρωπαϊκό Ταμείο Αλιείας] μπορεί να αποδειχθεί προβληματική λόγω του επιπέδου απορρόφησης από το αντίστοιχο δημοσιονομικό κονδύλιο.

(1) Οι ενισχύσεις που χορηγούνται πριν από την έκδοση της απόδειξης παραλαβής του εντύπου αυτού από την Επιτροπή, υπάγονται στις ευεργετικές διατάξεις του άρθρου 26 παράγραφος 1 του κανονισμού (ΕΚ) 736/2008.